***Astronautens kone*** (originaltittel: *The Astronaut's Wife*) er en amerikansk sciencefiction-thriller fra 1999 regissert av Rand Ravich. Hovedrollene spilles av Johnny Depp og Charlize Theron. 

Filmen ble relativt dårlig mottatt av kritikerne og ble heller ingen publikumssuksess.

Den ble ikke satt opp på norske kinoer.

Handling
--------

Den unge astronauten Spencer og hans vakre kone, lærerinnen Jillian, elsker hverandre lidenskapelig og er i andres øyne det perfekte par. En dag Spencer (Johnny Depp) er ute på et rutineoppdrag i verdensrommet, mister han på mystisk vis kontakten med Jorden. Dette varer bare i to minutter, men Spencer mister bevisstheten, og med nød og neppe greier han å komme seg ned på landjorden igjen i live. Han blir mottatt som en helt av hele nasjonen med presidenten i spissen. Etter dette slutter han i NASA og begynner i en lederstilling hos en flyprodusent, mens kona oppdager at hun er gravid med tvillinger. Etterhvert registrerer hun en personlighetsforandring hos Spencer og hun spør ham hva som egentlig skjedde i de to minuttene hvor han mistet kontakten med jorden. Hun får intet svar, men skjønner at noe mystisk og faretruende skjedde med ektemannen mens han var i verdensrommet.

Om filmen
---------

Anmelderne
Filmen ble relativt dårlig mottatt av kritikerne, noe som gjenspeiles i at den kun har fått 16 % på Rotten Tomatoes (2012) og 37 % på Metacritic.

Anmelderen på det norske nettstedet CINERAMA hav den terningkast seks og skrev: «Filmen har en suveren evne til å holde spenningen gjennom hele historien, og den blir aldri kjedelig. Når du tror du har plottet klart, endrer den retning igjen, og du er like spent på hva som skjer rundt neste sving».

Publikum
Den innbrakte bare i underkant av $20 millioner på verdensbasis, hvorav $10 millioner i USA. Den havnet dermed på en 91.-plass over de mest innbringende filmene på verdensbasis i 1999 (122.-plass i USA). Produksjonskostnadene var på ca $34 millioner.

Priser
Den ble nominert for beste film ved Sitges Film Festival i Catalonia, Spania.

Rollebesetning
--------------

* Johnny Depp – Commander Spencer Armacost
* Charlize Theron – Jillian Armacost
* Joe Morton – Sherman Reese, NASA Representative
* Clea DuVall – Nan
* Donna Murphy – Natalie Streck
* Nick Cassavetes – Capt. Alex Streck
* Samantha Eggar – Dr. Patraba

Referanser
----------

1. ↑  Rotten Tomatoes
2. ↑  Metacritic
3. ↑  «CINERAMA – (17.10.2000)». Arkivert fra originalen 16. november 2012. Besøkt 8. august 2012.
4. ↑  Boxoffice mojo
5. ↑  Imdb
6. ↑  IMDb awards

Eksterne lenker
---------------

* (en) *Astronautens kone* på Internet Movie Database Rediger på Wikidata

* (no) *Astronautens kone* hos Filmfront Rediger på Wikidata

* (da) *Astronautens kone* i Danmark Nationale Filminstitut Rediger på Wikidata

* (en) *Astronautens kone* på AllMovie Rediger på Wikidata

* (fr) *Astronautens kone* på Allociné Rediger på Wikidata

* (nl) *Astronautens kone* på MovieMeter Rediger på Wikidata

* (en) *Astronautens kone* på Turner Classic Movies Rediger på Wikidata

* (en) *Astronautens kone* på American Film Institute Rediger på Wikidata

* (en) *Astronautens kone* på Rotten Tomatoes Rediger på Wikidata

* (en) *Astronautens kone* på Metacritic Rediger på Wikidata

Portal: Film